Diari Oficial de la Generalitat Valenciana


Sumari del DOGV 9009, del 01-02-2021 (2021/826)

RESOLUCIÓ de 27 de gener de 2021, de la Direcció General d'Innovació Educativa i Ordenació, per la qual es modifica la Resolució de 14 d'octubre de 2020, de la Direcció General d'Innovació Educativa i Ordenació, per la qual es convoquen les proves del curs acadèmic 2020-2021 i es dicten les instruccions que regulen el procediment administratiu per a la inscripció i gestió de la prova perquè les persones majors de díhuit anys puguen obtindre directament el títol de graduat o graduada en Educació Secundària a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9009

Data del DOGV
:   01-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/826


Data del document
:   27-01-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

RESOLUCIÓ de 27 de gener de 2021, de la Direcció General d'Innovació Educativa i Ordenació, per la qual es modifica la Resolució de 14 d'octubre de 2020, de la Direcció General d'Innovació Educativa i Ordenació, per la qual es convoquen les proves del curs acadèmic 2020-2021 i es dicten les instruccions que regulen el procediment administratiu per a la inscripció i gestió de la prova perquè les persones majors de díhuit anys puguen obtindre directament el títol de graduat o graduada en Educació Secundària a la Comunitat Valenciana. [2021/826]  
Mitjançant el Reial decret 926/2020, de 25 d'octubre, el Govern d'Espanya va declarar l'estat d'alarma per a contindre la propagació d'infeccions causades pel SARS-CoV-2, en tot el territori nacional, a l'empara de l'article 116.2 de la Constitució i de l'article 4 de la Llei orgànica 4/1981, d'1 de juny, dels estats d'alarma, excepció i setge. L'estat d'alarma va ser prorrogat mitjançant el Reial decret 956/2020, de 3 de novembre, fins a les 00.00 hores del dia 9 de maig de 2021.  
  
A l'empara del Reial decret 926/2020, es va aprovar el Decret 14/2020, de 25 d'octubre, del president de la Generalitat, de mesures en la Comunitat Valenciana, com a conseqüència de la situació de crisi sanitària ocasionada per la Covid-19 i de la declaració de l'estat d'alarma activat pel Govern de la Nació, en l'article primer del qual s'establia una limitació de la llibertat de circulació de les persones en horari nocturn entre les 00.00 hores i les 06.00 hores en tot el territori de la Comunitat Valenciana. Aquest horari va ser modificat per l'apartat segon del Decret 20/2020, de 18 de desembre, del president de la Generalitat, que va establir la limitació a la llibertat de circulació de les persones en horari nocturn entre les 23.00 i les 06.00 hores.  
  
La Resolució de 14 d'octubre de 2020, de la Direcció General d'Innovació Educativa i Ordenació, per la qual es convoquen les proves del curs acadèmic 2020-2021 i es dicten les instruccions que regulen el procediment administratiu per a la inscripció i gestió de la prova perquè les persones majors de díhuit anys puguen obtindre directament el títol de graduat en Educació Secundària a la Comunitat Valenciana, indica en el seu preàmbul que, a causa de la situació sanitària en el moment de la publicació d'aquesta, la realització de la prova està condicionada per l'evolució de la pandèmia de la Covid-19.  
  
El Decret 2/2021, de 24 de gener, del president de la Generalitat, pel qual es limita la permanència de grups de persones en espais públics i privats, es prorroga la mesura de restricció de l'entrada i l'eixida de persones del territori de la Comunitat Valenciana i es limita, durant els caps de setmana i els dies festius, l'entrada i l'eixida dels municipis i grups de municipis amb població superior a 50.000 habitants.  
  
En conseqüència, davant de les circumstàncies sanitàries actuals causades per la Covid-19, des de la Conselleria d'Educació, Cultura i Esport s'ha establit un protocol, d'acord amb les recomanacions de les autoritats sanitàries, per a garantir les mesures de seguretat i higiene per a dur a terme la prova. D'acord amb les prescripcions de la Conselleria de Sanitat Universal i Salut Pública, en el cas de les persones amb símptomes compatibles amb la Covid-19, o que se li ha diagnosticat la malaltia i es troba en període d'aïllament, o si es troba en quarantena per contacte estret amb alguna persona diagnosticada, no podran realitzar la prova el dia 29 de gener de 2021.  
  
Per tot això exposat, en virtut del que estableix la disposició final primera de l'Ordre 20/2017, de 29 maig, i en virtut de les atribucions que em confereix el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
Primer  
Afegir a la Resolució de 14 d'octubre de 2020, de la Direcció General d'Innovació Educativa i Ordenació, per la qual es convoquen les proves del curs acadèmic 2020-2021 i es dicten les instruccions que regulen el procediment administratiu per a la inscripció i gestió de la prova perquè les persones majors de díhuit anys puguen obtindre directament el títol de graduat o graduada en Educació Secundària a la Comunitat Valenciana, els articles següents:  
  
«Article 1 bis. Convocatòria extraordinària  
S'afegeix a la data prevista per a la primera convocatòria del 29 de gener de 2021, una convocatòria extraordinària per a les persones admeses que es troben en una situació de confinament en aquest dia i disposen d'un certificat mèdic que aconselle o obligue a no desplaçar-se per confinament (en un període que continga la data esmentada). Aquesta convocatòria es realitzarà el dia 5 de març de 2021.  
  
Article 2 bis. Requisits de participació per a la convocatòria extraordinària  
Per a poder participar en la prova extraordinària del 5 de març seran requisits indispensables:  
1. Haver estat publicat com a persona admesa en la primera convocatòria de la prova del curs 2020-2021 perquè les persones majors de díhuit anys puguen obtindre directament el títol de graduat o graduada en Educació Secundària a la Comunitat Valenciana  
2. Tindre un certificat mèdic que acredite que no va poder realitzar la prova el dia 29 de gener de 2021, per estar en període de confinament.  
  
  
Article 3 bis. Procediment i termini de presentació de la sol·licitud d'inscripció a la prova extraordinària  
1. Les persones interessades que tinguen dret a participar en aquesta convocatòria extraordinària hauran de presentar la sol·licitud d'inscripció a la prova, que es troba a l'annex d'aquesta resolució, dirigida a la direcció territorial d'Educació, Cultura i Esport corresponent i aportar el certificat mèdic que acredite que no va poder realitzar la prova, el dia 29 de gener de 2021, per estar en període de confinament, sense perjudici de l'establit a l'apartat 1 de l'article 2 bis.  
  
2. Les sol·licituds han d'estar signades per les persones interessades, responsabilitzant-se d'aquesta manera que compleixen els requisits establits per a participar en la convocatòria extraordinària, que les dades contingudes en la sol·licitud son certes i que son conscients que la seua falsedat pot donar lloc a la perdua del dret de realització de la prova o a l'anul·lació del resultat que s'hi obtinga.  
3. Les sol·licituds i el certificat mèdic acreditatiu s'han de presentar en el termini de cinc dies naturals a comptar des del dia 4 de febrer de 2021.  
  
Article 6 bis. Llistes de persones admeses i excloses a la prova extraordinària  
1. Una vegada finalitzat el termini d'inscripció en la prova extraordinària, les direccions territorials d'Educació han de fer públiques en el portal electrònic de la ciutadania habilitat a aquest efecte les llistes provisionals de les persones admeses i excloses, amb indicació del tribunal i lloc de realització de la prova assignats a cada participant i, en el cas de les persones excloses, amb explicitació del motiu d'exclusió.  
  
2. Les persones aspirants han de comprovar l'estat de la seua inscripció, per tal que aquelles que n'hagen resultat excloses, dins el termini de deu cinc naturals a partir de la seua publicació, puguen al·legar, esmenar i aportar, si escau, davant de la direcció territorial corresponent la documentació justificativa perquè es prenga en consideració o no la seua reclamació de participació en la prova.  
3. Vençut aquest termini, cada direcció territorial ha de publicar per aqueix mateix mitjà, amb una setmana mínima d'antelació a la data de realització de la prova, les llistes definitives de participació.»  
  
Segon  
Excepte el determinat amb caràcter específic en aquesta resolució per a la prova extraordinària, del 5 de març de 2021, perquè les persones majors de díhuit anys puguen obtindre directament el títol de graduat o graduada en Educació Secundària a la Comunitat Valenciana, s'estarà al que s'estableix amb caràcter general a la Resolució de 14 d'octubre de 2020, de la Direcció General d'Innovació Educativa i Ordenació, per a les proves ordinàries que també serà d'aplicació a la prova extraordinària (articles 4, 5, 7, 8 i 9).  
  
De conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, aquest acte no posa fi a la via administrativa i pot ser recorregut en recurs d'alcada davant de la Secretaria Autonòmica d'Educacio i Formació Professional dins el termini d'un mes a comptar de l'endema de la publicació.  
  
Valencia, 27 de gener de 2021.- La directora general d'Innovació Educativa i Ordenació: Margarida Castellano Sanz.